פרנק גרי

פרנק אוון גרי (באנגלית: Frank Owen Gehry; נולד ב-28 בפברואר 1929) הוא אדריכל יהודי-אמריקאי יליד קנדה, מן הבולטים במחצית השנייה של המאה ה-20 ובימינו.

קורות חיים 

גרי נולד בטורונטו בקנדה בשם פרנק (אפרים) אוון גולדברג להורים ממוצא יהודי-פולני: ארווינג גולדברג, יליד ברוקלין, וסאדי תלמה לבית קפלן, ילידת לודז'. בגיל 17 עבר לגור בלוס אנג'לס שבקליפורניה, שם הוא מתגורר עד היום.

סיים תואר ראשון באדריכלות באוניברסיטת דרום קליפורניה, שם היה חבר באלפא אפסילון פאי. לאחר מכן למד תכנון ערים ואזורים באוניברסיטת הרווארד, אך פרש מהלימודים לאחר זמן קצר והחל לעבוד על פרויקטים במשרדי אדריכלות בקליפורניה.

משנות ה-70 ועד היום נחשב גרי לאחד החלוצים בבנייה הדה-קונסטרוקטיביסטית בלוס אנג'לס, שם תכנן בתים רבים בעלי צורות חדשניות ומהפכניות מבחינה טכנולוגית. היצירה המפורסמת ביותר של גרי היא מוזיאון גוגנהיים בילבאו.

בשנת 2003 הוזמן גרי לישראל לתכנון מוזיאון הסובלנות בירושלים, פרויקט שעורר מחלוקות רבות הן מבחינה פוליטית והן מבחינה אדריכלית-אורבאנית. ב-2010 פרש מהפרויקט.

גרי זכה בפרס פריצקר המכובד בשנת 1989, בפרס וולף לאמנות ב-1992 ובפרס סקופוס בשנת 2010. ב-2016 החליט נשיא ארצות הברית ברק אובמה להעניק לו את מדליית החירות הנשיאותית, עיטור הכבוד הגבוה במדינה.

עבודות נבחרות 
 מוזיאון גוגנהיים בילבאו, ספרד
 הבית הרוקד - פראג, צ'כיה
 מוזיאון וייסמן לאמנות - מינסוטה
 הגלריה לאמנות של אונטריו - טורונטו
 "בניין דיי" - וניס, קליפורניה
 "מגדל גרי" - הנובר, גרמניה
 אולם הקונצרטים על שם וולט דיסני, לוס אנג'לס, ארצות הברית
 מוזיאון הסובלנות, ירושלים
 רחוב ספורס 8, ניו יורק
 פסל דג הזהב ליד מלון ארטס, ברצלונה
 לומה ארל, בארל שבצרפת.

קישורים חיצוניים

הערות שוליים

זוכי פרס פריצקר
זוכי פרס וולף לאדריכלות
דה-קונסטרוקטיביזם
סגל אוניברסיטת קולומביה
חברי מסדר קנדה
אדריכלים יהודים אמריקאים
מקבלי מדליית החירות הנשיאותית
אדריכלים יהודים קנדים
בוגרי אוניברסיטת דרום קליפורניה
יהודים שהופיעו ברשימת טיים 100
קנדים שהופיעו ברשימת טיים 100
אמריקאים שנולדו ב-1929
זוכי פרס וודרו וילסון
זוכי פרס דורותי וליליאן גיש